 Jeremaya 19  Nke a bụ ihe Jehova kwuru: Gaa weta ite ụrọ nke ọkpụite kpụrụ, kpọrọkwa ụfọdụ ndị okenye nime ndị m na ụfọdụ ndị okenye nime ndị nchụàjà.Gaa na ndagwurugwu nwa Hinọm, nke dị nụzọ e si abanye nỌnụ Ụzọ Ámá Ibe Eju. Nọrọ nebe ahụ kwusaa okwu m ga-agwa gị.Kwuo, sị, Nụrụnụ okwu Jehova, unu ndị eze Juda na unu ndị bi na Jeruselem. Nke a bụ ihe Jehova nke ụsụụ ndị agha, bụ Chineke Izrel, kwuru:nihi na ha ahapụwo m, meekwa ka a ghara ịmatakwa ebe a, nọrọkwa nime ya na-esurere chi ọzọ dị iche iche ihe nsure ọkụ, bụ chi ha na ndị nna nna ha na ndị eze Juda na-amaghị; ha emewo ka ọbara ndị aka ha dị ọcha jupụta nebe a.Ha wukwaara Bel ebe ndị dị elu ka ha wee na-esure ụmụ ha ndị ikom nọkụ ka ha bụrụ àjà a na-esurecha nọkụ nye Bel, nke bụ ihe m na-enyeghị niwu, nke m na-ekwuteghịkwa okwu ya, ọ bataghịkwa m nobi.Ya mere, lee! oge na-abịa, ka Jehova kwuru, mgbe a na-agakwaghị akpọ ebe a Tofet nakwa ndagwurugwu nwa Hinọm, kama, a ga na-akpọ ya ndagwurugwu igbu mmadụ.M ga-emekwa ka atụmatụ Juda na Jeruselem bụrụ ihe efu nebe a, m ga-eme ka ndị iro ha jiri mma agha gbuo ha, meekwa ka ndị na-achọ mkpụrụ obi ha gbuo ha. M ga-ewere ozu ha nye anụ ufe nke eluigwe na anụ ọhịa nke ụwa ka ha rie.M ga-eme ka obodo a bụrụ ihe ijuanya na ihe a ga-afụrụ mkpọrọhịhị. Onye ọ bụla nke na-agafere ya ga-ekporopụ anya na-ele ya ma fụọ mkpọrọhịhị nihi ihe otiti niile e tiri ya.M ga-eme ka ha rie anụ ụmụ ha ndị ikom na anụ ụmụ ha ndị inyom; onye ọ bụla nime ha ga-eri anụ mmadụ ibe ya, nihi otú nnọchibido ndị iro ha na ndị na-achọ mkpụrụ obi ha ga-anọchibido ha ga-esi siere ha ike ma nye ha nsogbu.Kụwaa ite ahụ nihu ndị ikom ahụ ga-eso gị gaa.Sị ha, Nke a bụ ihe Jehova nke ụsụụ ndị agha kwuru: Dị ka mmadụ si akụwa ite ọkpụite kpụrụ nke na a pụghị imezi ya emezi, otú ahụ ka m ga-esi kụọ ndị a na obodo a righirighi; a ga-elikwa ha na Tofet ruo mgbe a na-agakwaghị enwe ebe a ga-eli ha.Ọ bụ otú ahụ ka m ga-eme ebe a, ka Jehova kwuru, meekwa ndị bi ya, ọbụna mee ka obodo a dị ka Tofet.Ụlọ ndị dị na Jeruselem na ụlọ ndị eze Juda, bụ ndị na-adịghị ọcha, ya bụ, ụlọ niile dị nelu ụlọ bụ ebe ha na-esurere ìgwè ihe ndị dị neluigwe ihe nsure ọkụ ma na-awụsara chi ọzọ dị iche iche àjà ihe ọṅụṅụ, ga-adị ka Tofet.Jeremaya wee si Tofet, bụ ebe Jehova zigara ya ka ọ gaa buo amụma, lọta. O wee guzoro nogige nke ụlọ Jehova gwa mmadụ niile, sị:Nke a bụ ihe Jehova nke ụsụụ ndị agha, bụ Chineke Izrel, kwuru, Lee, m ga-eme ka ọdachi niile m kwupụtara banyere obodo a dakwasị ya, ya na obodo nta ya niile, nihi na ha kwesiri olu ike ka ha ghara irube isi nokwu m. 